Antoñita Singla

Antonia Singla Contreras, Antoñita Singla o La Singla (pron.: antonyita-singla; n. Barcelona, 1948) esas Roma flamenko-dansisto e hispanian aktoro, el naskis en la quartero Somorrostro de la Barceloneta.

Kom infanto La Singla divenis komplete surda e muta pro meningito. El ne povis parolar (bone). El lernis dansar vidante sua matro frapar la manui ritmoze dum ke sonis o pleesis muziko. La flamenko divenis por el maniero expresar sua iraco ed altra emoci.

La kariero di La Singla komencis ye evo 12, dansante en taverni di Barcelona. En 1960 el partoprenis en projeto Flamenko-festo Ciganala kun inter altri  Paco de Lucía, Camarón de la Isla, ed El Faraón. La projeto invitesis da Germana organizanti di Bluso e Gospelo-festo, qui havis intereseso en flamenko. En 1965 Flamenko-festo Ciganala turis tra Europa ed Amerika.

En 1963 el pleis kom aktoro e dansisto en la filmo Los Tarantos da Francisco Rovira-Beleta. La filmo rakontas la historio di forta konfronti inter du Roma-familii en Barcelona. La Singla pleis la rolo di "Sole", un de la dansanti. La Los Tarantos nominesis en 1964 por la premio "Maxim Bona Filmo en Stranjera Linguo" dil Akademio. Dankez la filmo La Singla povis renkontrar Carmen Amaya - konocata flamenko-dansisto, a qua el komparesis.

kategorio:Hispana dansisti
kategorio:Hispan aktori